Sibienii care vor ieși în această seară la proteste sunt rugați să aducă cu ei cât mai multe steaguri ale Uniuni Europene.

Traseul marșului se schimbă în comparație cu cel de ieri și la jumătatea Bulevardului Mihai Viteazu mulțimea se va întoarce în Piața Mare. La ora 22:0o toți sibienii sunt invitați să cânte imnul național, urmat de imnul Uniunii Europene.

”Schimbarea de bază ar fi că la ora 22.00 ne strângem toţi în Piaţa Mare pentru intonarea imnului naţional. Să se audă până la Bucureşti cum cântă 20.000 de sibieni! Şi pentru că toată Europa e cu ochii pe noi zilele astea, haideţi să le arătăm că linia de est apără valorile europene: aduceţi steaguri ale UE dacă aveţi şi după intonarea imnului României, intonăm imnul Uniunii Europene- Oda Bucuriei. Corupţia e o boală urâtă, care afectează toate statele”, arată organizatorii.

”Am ales scurtarea traseului şi pentru că e nevoie să ne conservăm energia pentru mâine, când vom fi cât mai mulţi şi vom merge prin tot Sibiul pentru a transmite mesajul nostru hotărât cât mai multor români: Justiţia nu e de negociat!”, se arată pe pagina de facebook Sibiu Uniți Salvăm.

Programul protestelor de azi:

Cât privește scurtarea traseului, sibienii care vor ieși la proteste spun că decizia a fost luată pentru a conserva energia, astfel încât duminică să aibă loc un protest de și mai mare amploare.

- Ora 18.30-19.00: ne strângem în Piaţa Mare

- Ora 19.00: plecăm din Piaţă

- Orele 19.15 – 21.45: Marş împotriva OUGrilor lui Dragnea (traseu scurt, cu întoarcere la biserica de la Mihai Viteazu, vedeţi harta)

- Ora 22: intonarea imnului României în Piaţa Mare

- Ora 22.15: intonarea imnului Uniunii Europene

Mai hotărâţi, mai mulţi ca niciodată! Asta e marea pregătire pentru ziua de mâine, când le arătăm domnilor de la PSD ce înseamnă democraţia. Ne vedem în Piaţă.

#rezist